open-index/open-wikipedia-markdown huggingface dataset:
லாகோ பூட்டி பூட்டியா

**லாகோ பூட்டி பூட்டியா** (*Lako Phuti Bhutia*)  ஓர் இந்திய பெண்கள் கால்பந்து வீரர் ஆவார். இவர் 1994ம் ஆண்டு, அக்டோபர் மாதம், 20ம் நாள் இந்தியாவின் சிக்கிம் மாநிலத்தில் றந்தார். பூட்டியா தற்போது ஷிர்ஷ் பீகார் யுனைடெட் மற்றும் இந்திய பெண்கள் தேசிய கால்பந்து அணிக்காக விளையாடடி வருகிறார்.

## தொழில் மற்றும் வாழ்க்கை
பூட்டியா மேற்கு சிக்கிமில் தொலைதூரத்தில் உள்ள பகுதியான ஸ்ரீபாதத்தைச் சேர்ந்தவர் ஆவார். மங்கள்பாரி என்ற மகளிர் கால்பந்து அகாடமியை தொடங்கினார். மேலும் பயிற்சியாளர் பால்டன் பூட்டியா என்பவரிடம் தனது பயிற்சியையும், விளையாட்டு திறமைகளை வளர்த்துக் கொண்டார்.

லாகோ பூட்டி பூட்டியா 2014 ஆம் ஆண்டு மாலத்தீவு கிளப்பான நியூ ரேடியன்ட் எஸ்.சி.க்காகவும் விளையாடி இருக்கிறார். பின்னர் 2017–18 இந்திய மகளிர் லீக் சீசனுக்காக கோகுலம் கேரள மகளிர் அணியில் சேர்ந்தார்.

பூட்டியா 2018 ஆம் ஆண்டு பூட்டான் மகளிர் தேசிய சாம்பியன்ஷிப்பில் சன்ரைஸ் அணிக்காகவும் விளையாடி இருக்கிறார்.

## சர்வதேச போட்டிகள்
2012 ஆம் ஆண்டு, மலேசியாவில் நடைபெற்ற 2013 ஆம் ஆண்டு 19 வயதிற்க்கு உட்பட்டோர் மகளிர் சாம்பியன்ஷிப் தகுதிப் போட்டிக்காக தேசிய அணியில் இடம் பெற்றார். புஷ்பா சேத்ரி, அனுராதா சேத்ரி மற்றும் நிமா லாமு பூட்டியா ஆகியோருக்குப் பிறகு தேசிய அணியைப் பிரதிநிதித்துவப்படுத்தும் 4வது மாநிலப் பெண் என்ற பெருமையைப் பெற்றார். மலேசியாவுக்குச் செல்வதற்கு முன்பு குஜராத்தின் காந்திநகரில் ஒரு மாத பயிற்சி முகாமில் கலந்து கொண்டார்.

லாகோ பூட்டி பூட்டியா தனது சகோதரி நிமா லாமு பூட்டியாவுடன் சேர்ந்து, 2013 ஆண்டு, ஏப்ரல் மாதம், 1ம் தேதி முதல் நடைபெற்ற சீனியர் மகளிர் தேசிய கால்பந்து பயிற்சி முகாமுக்குத் தேர்ந்தெடுக்கப்பட்டார். இந்த முகாம் ஆசிய கோப்பை தகுதிச் சுற்றுக்கான சீனியர் தேசிய அணியைத் தேர்ந்தெடுப்பதற்காக நடத்தப்பட்டது. இவரது சகோதரி தனிப்பட்ட காரணங்களுக்காக முகாமில் கலந்து கொள்ள முடியவில்லை. லாகோ தேசிய அணியை 8 முறை பிரதிநிதித்துவப்படுத்தியுள்ளார் மற்றும் இவரது கணக்கில் 1 கோல் உள்ளது.

## கௌரவங்கள்

**இந்தியா**

மகளிர் சாம்பியன்ஷிப்: 2014,[5] 2019

**நியூ ரேடியன்ட்**

மகளிர் கால்பந்து சாம்பியன்ஷிப்: 2014

**சன்ரைஸ்**

பெண்கள் தேசிய லீக்கின் இரண்டாம் இடம்: 2018

## மேற்கோள்கள்

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்திய காற்பந்தாட்ட வீரர்கள்
பகுப்பு:சிக்கிம் மக்கள்
வைல் பார்லே சட்டமன்றத் தொகுதி

**வைல் பார்லே சட்டமன்றத் தொகுதி** (Vile Parle Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடமத்திய மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
அருச்சுனோ-வெலிராங் மலை

**அருச்சுனோ-வெலிராங் மலை** (ஆங்கிலம்: *Mount Arjuno-Welirang;* இந்தோனேசியம்: *Gunung Arjuno-Welirang*) என்பது இந்தோனேசியா, ஜாவா தீவு, கிழக்கு ஜாவா, தென் சுராபாயாவில் உள்ள சுழல் வடிவ எரிமலை ஆகும். 

அருச்சுனோ-வெலிராங் மலை, சுராபாயாவிற்கு தெற்கே சுமார் 50 கி.மீ (31 மைல்) தொலைவிலும், மலாங்கிற்கு வடக்கே 20 கி.மீ (12 மைல்) தொலைவிலும் அமைந்துள்ளது. இது ஓர் இரட்டை எரிமலை; இரட்டையர்கள் அருச்சுனோ - வெலிராங் என அழைக்கப்படுகிறது. 

இந்தப் பகுதியில் ஒரு சுழல் வடிவ எரிமலை உள்ளது; மேலும் அந்த எரிமலையில் சுமார் 10 எரிமலைக் கூம்புகள் உள்ளன. அவை அருச்சுனோவிற்கும் வெலிராங்கிற்கும் இடையிலான 6 கி.மீ. நேர்க்கோட்டில் அமைந்துள்ளன.

## பொது

அருச்சுனோ-வெலிராங் எரிமலை வளாகம் பழைய இரண்டு எரிமலைகளில் அமைந்துள்ளது; கிழக்கே ரிங்கிட் மலை *(Mount Ringgit)* மற்றும் தெற்கே லிந்திங் மலை *(Mount Linting).* 'அருச்சுனோ-வெலிராங் மலைச் சிகரத்தில் தாவரங்கள் இல்லை. வெலிராங் மலையின் பல இடங்களில் கந்தகப் படிவுகளைக் கொண்ட ஆவிப்பிளப்பு *(Fumarole)* பகுதிகள் காணப்படுகின்றன.

1950-ஆம் ஆண்டு ஏற்பட்ட எரிமலை வெடிப்பு; வெடிப்புத் தன்மையின் அடிப்படையில் **[[எரிமலை வெடிப்புத் தன்மை குறியீடு|எவெகு]]** = 2 என அளவிடப்பட்டது. இரண்டு ஆண்டுகளுக்குப் பிறகு 1952-இல் மற்றொரு வெடிப்பு ஏற்பட்டது. இந்த வெடிப்பு **[[எரிமலை வெடிப்புத் தன்மை குறியீடு|எவெகு]]** = 0 என அளவிடப்பட்டது.

### சொல் பிறப்பு

அருச்சுனோ என்ற பெயர் மகாபாரத இதிகாசத்தில் வரும் நாயகனான அருச்சுனனின் ஜாவானிய மொழிபெயர்ப்பாகும். வெலிராங் என்பது கந்தகத்தைக் குறிக்கும் ஜாவானிய சொல்லாகும்.

## காட்சியகம்

**அருச்சுனோ-வெலிராங் மலையின் காட்சிப் படங்கள்:**

Gunung Arjuno.jpg
File:Mount Arjuna B.JPG
File:COLLECTIE TROPENMUSEUM Een dorpsfeest in de omgeving van de berg Arjuna TMnr 3728-709.jpg
ARJUNO-WELIRANG, Indonesia (2023-10-07-02-06-46 UMBRA-04).tiff
2018-05-20 View of Welirang volcano from Arjuno volcano.jpg


## மேலும் காண்க

* மலைகளின் பட்டியல்
* மலைகளின் வகைகள்
* ஏழு கொடுமுடிகள்
* இந்தோனேசிய நிலப் பகுதிகள்
* மலை வகைகளின் பட்டியல்
* மெராப்பி மலை வெடிப்பு, 2023

## மேற்கோள்கள்

## வெளி இணைப்புகள்
* Taking the Mystery out of History

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
பகுப்பு:கிழக்கு ஜாவா மலைகள்
வெரோனிகா காம்ப்பெல் பிரௌன்

**வெரோனிகா காம்ப்பெல் பிரவுன்** (*Veronica Campbell Brown*) (பிறப்பு 15 மே 1982) ஜமேக்காவைச் சேர்ந்த ஓர் ஓய்வு பெற்ற தடகள விரைவோட்ட வீரராவார். இவர் 100 மற்றும் 200 மீட்டரில் நிபுணத்துவம் பெற்றவர். எட்டு முறை ஒலிம்பிக் பதக்கம் வென்ற இவர், 1976 மற்றும் 1980 ஒலிம்பிக்கில் ஜெர்மனியின் பார்பெல் வோக்கலுக்குப் பிறகு, 2016 மற்றும் 2020 ஒலிம்பிக்கில் சக நாட்டுப் பெண்மணி எலைன் தாம்சன்-ஹெரா முன்பு, தொடர்ச்சியாக இரண்டு ஒலிம்பிக் 200 மீ நிகழ்வுகளை வென்ற வரலாற்றில் மூன்று பெண்களில் இரண்டாவது ஆவார். இளைஞர், இளையோர் மற்றும் மூத்தோர் மட்டங்களில் உலக வாகையாளர் பட்டங்களை வென்ற பதினொரு விளையாட்டு வீரர்களில் (வலேரி ஆடம்ஸ், உசைன் போல்ட், ஆர்மண்ட் துப்லாண்டிஸ், ஜாக் பிரீடாக், யெலேனா ஐசின்பாயேவா, கிரானி ஜேம்ஸ், பெய்த் கிப்யேகன், ஜானா பிட்மேன், டானி சாமுவேல்ஸ் மற்றும் டேவிட் ஸ்டோர்லஸ் ஆகியோருடன்) கேம்பெல்-பிரௌனும் ஒருவர்.

இவர் 100 மீட்டரில் 10.76 வினாடிகளிலும், 200 மீட்டரில் 21.74 வினாடிகளிலும் தனது தனிப்பட்ட சாதனைகளைக் கொண்டுள்ளார். இவர் 2007 உலக தடகள போட்டிகளில் 100 மீட்டரில் தங்கப் பதக்கம் வென்றுள்ளார். மேலும், 2011 உலக தடகளப் போட்டியில் 200 மீட்டர் தங்கப் பதக்கம் வென்றுள்ளார். 60 மீட்டருக்கு மேல், உலக தடகள அமைப்பு நடத்தும் உலக உள்ளரங்க வாகையாளர் போட்டியில் இரண்டு முறை வாகை சூடியுள்ளார்.

## இளமை வாழ்க்கை
வலது|thumb|356x356px|2009 உலக தடகளப் போட்டியில் வெரோனிகா காம்ப்பெல் பிரௌன்
காம்ப்பெல் 1982 மே 15 அன்று ஜமேக்காவின் தெரேலோனியில் உள்ள கிளார்க்ஸ் டவுனில் செசில் காம்ப்பெல் மற்றும் பமீலா பெய்லி ஆகியோருக்கு பிறந்தார். இவருக்கு ஐந்து சகோதரர்கள் மற்றும் நான்கு சகோதரிகள் உள்ளனர், மேலும் அமெரிக்காவில் ஆர்கன்சாஸ் பல்கலைக்கழகத்தில் உயர் கல்வியைத் தொடர்வதற்கு முன்பு கிளாரெண்டனில் உள்ள திராய் பள்ளி மற்றும் வெரே டெக்னிகல் உயர்நிலைப் பள்ளியில் தனது ஆரம்பக் கல்வியைப் பயின்றார்.

## தடகளம்
1999 ஆம் ஆண்டில், சர்வதேச தடகள கூட்டமைப்புகள் சங்கம் நடத்திய உலக இளைஞர் தடகளப் போட்டியில் 100 மீ.&nbsp; மற்றும் 4 x 100 மீ தொடரோட்டம் ஆகிய இரண்டிலும் தங்கப் பதக்கங்களை வென்றார். அடுத்த ஆண்டு, உலக இளையோர் தடகளப் போட்டியில் விரைவோட்டத்தில் முதலிடம் பிடித்த பெண் ஆனார். 100 மீட்டரை 11.12 வினாடிகளிலும்,  (இது அந்த நேரத்தில் ஒரு  சாதனையாக இருந்தது) 200 மீட்டரை 22.87 வினாடிகளிலும் கடந்தார். 2000 ஒலிம்பிக் போட்டிகளில், வெள்ளிப் பதக்கம் வென்ற 4 x 100 மீட்டர் ரிலே அணியில் இரண்டாவதாக ஓடினார். 2001 ஆம் ஆண்டில், 2001 கரிஃப்டா விளையாட்டுகளின் மிகச்சிறந்த தடகள வீரருக்கான ஆஸ்டின் சீலி கோப்பையை இவர் பெற்றார். அந்த ஆண்டு, இளையோர் (யு-20) பிரிவில் 3 தங்கப் பதக்கங்களை (100 மீ, 200 மீ, மற்றும் 4 × 100 மீ தொடரோட்டம்) வென்றார்.

## சொந்த வாழ்க்கை
2007 ஆம் ஆண்டில், காம்ப்பெல் சக ஜமேக்கா தொடரோட்ட வீரரும் ஆர்கன்சாஸ் பல்கலைக்கழக முன்னாள் மாணவருமான ஓமர் பிரவுன் என்பவரை மணந்தார். தனது பெயரை காம்ப்பெல்-பிரௌன் என்று மாற்றிக் கொண்டார். இவர்கள் தற்போது புளோரிடாவின் கிளர்மோண்டில் வசித்து பயிற்சி பெறுகிறார்கள். 2009 ஆம் ஆண்டின் பிற்பகுதியில் ஐக்கிய நாடுகள் கல்வி, அறிவியல், பண்பாட்டு நிறுவனத்தின்நல்லெண்ணத் தூதராக நியமிக்கப்பட்ட இவர், விளையாட்டில் பாலின சமத்துவத்தை மேம்படுத்த இந்த பாத்திரத்தைப் பயன்படுத்துவதாகக் கூறினார்.

## மேற்கோள்கள்

## வெளி இணைப்புகள்

*Official Website
*
*IAAF "Focus on Athletes" article
*Veronica Campbell Photos

பகுப்பு:வாழும் மக்கள்
பகுப்பு:1982 பிறப்புகள்
பார்பல் வோக்கல்

**பார்பெல் வோக்கல்** (*Bärbel Wöckel*, பிறப்பு: 21 மார்ச் 1955) இடாய்ச்சு மக்களாட்சிக் குடியரசைச் சேர்ந்த ஓர் முன்னாள் விரைவோட்ட வீரர் ஆவார். தனிப்பட்ட பிரிவுகளில் இவர் ஒருபோதும் உலக சாதனையை நிகழ்த்தவில்லை. இருப்பினும், *டோரிஸ் மாலெட்ஸ்கி*, *ரெனேட் ஸ்டெச்சர்* மற்றும் *கிறிஸ்டினா ஹெய்னிச்* ஆகியோருடன் செப்டம்பர் 8, 1974 அன்று உரோமில் நடந்த தடகளப் போட்டியில் 4 x 100 மீட்டர் தொடரோட்ட அணிகளின் ஒரு பகுதியாக இவர் உலக சாதனையை நிகழ்த்தினார். ஜி. டி. ஆர் தடகளப் போட்டிகளில் 1974,1977,1978,1981 முதல் 1984 வரை 4 x 100 மீட்டர் தொடரோட்டத்தில் முதல் இடத்தைப் பிடித்தார். 1976 ஆம் ஆண்டில் இவர் இடம்பெற்ற அணி மூன்றாவது இடத்தைப் பிடித்தது.

கம்யூனிசத்தின் வீழ்ச்சிக்குப் பிறகு கண்டுபிடிக்கப்பட்ட ஆவணங்கள், அந்த நேரத்தில் வோக்கல், தனது கிழக்கு ஜெர்மன் சகாக்கள் பலரைப் போலவே, அரசு ஒழுங்கமைக்கப்பட்ட ஊக்கமருந்து திட்டத்தில் பங்கேற்றதைக் காட்டியது. இருந்தபோதிலும், இவரது சாதனைகள் மற்றும் பதக்கங்கள் அங்கீகரிக்கப்பட்டுள்ளன.

## இளமை வரலாறு
1976 மற்றும் 1980 ஒலிம்பிக் போட்டிகளில் 200 மீட்டர் பந்தயம் மற்றும் 4 × 100 மீட்டர் தொடரோட்டம் ஆகியவற்றில் தலா இரண்டு ஒலிம்பிக் தங்கப் பதக்கங்களை வோக்கல் வென்றார். அந்த ஆண்டுகளில் ஒவ்வொன்றிலும், வோக்கல் 200 மீ மற்றும் 4 × 100 மீட்டர் தொடரோட்டப் பந்தயங்களில் முதலிடம் பிடித்தார்.

1974 ஐரோப்பிய தடகள வாகையாளர் போட்டியில் 4 × 100 மீ தொடரோட்டத்தின் நங்கூரமாக தங்கப் பதக்கம் வென்றார். அணி 42.50  நிமிடங்களில் கடந்து உலக சாதனை படைத்தது. இவர் 200 மீட்டரில் தங்கத்தையும், 4 × 100 மீட்டர் தொடரோட்ட அணியின் ஒரு பகுதியாகவும், 1982 ஐரோப்பிய தடகள வாகையாளர் போட்டியில் 100 மீட்டரில் வெள்ளியையும் வென்றார்.

பார்பெல் வோக்கல் தனது சுறுசுறுப்பான வாழ்க்கையில் எஸ்சி மோட்டார் ஜெனா அணிக்காக விளையாடினார். 4 முறை தேசிய தடகள போட்டிகளில் 200 மீட்டர் ஓட்டத்திலும், 1984 இல் ஒரு உள்ளரங்கு பட்டத்தையும் வென்றார். இவர் 1981,200,4x100,4x400 மீட்டர்களில் ஓடி 3 ஐரோப்பிய கோப்பைப் பட்டங்களை வென்றார். 1981 ஆம் ஆண்டு சர்வதேச தடகள கூட்டமைப்புகள் சங்கம் நடத்திய உலகக் கோப்பையில் 4x100 மற்றும் 4x400 தொடரோட்டத்தில் 2 தங்கப் பதக்கங்களை வென்றார். 200-மீட்டரில் 3-வது இடத்தையும் பிடித்தார்.

## சர்ச்சை
இவரது போட்டியாளரான *மரிட்டா கோச்*, *ஜெனாஃபார்ம்* நிறுவனத்தில் தனது உறவினர்கள் பணியில் இருந்ததால், பார்பெல் அதிக அளவு ஊக்க மருந்துகளைப் பெற்றதாக ஒரு கடிதத்தில் புகார் அளித்திருந்தார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:தட கள விளையாட்டு வீரர்கள்
இமான்சி சவுத்ரி

**இமான்சி சவுத்ரி** (*Himanshi Choudhry*) ஓர் இங்கிலாந்து நடிகை ஆவார். இவர் *து ஆசிகியில்* சீத்தல் தன்ராஜ்கிராகவும் *இன்சைட் எட்ஜில்* சுதா தவானாகவும் நடித்ததற்காக அறியப்பட்டவர்.

## இளமை
சவுத்ரி இந்தியப் பெற்றோருக்கு இங்கிலாந்தில் உள்ள மான்செசுடரில் பிறந்து இந்தியாவின் புது தில்லியில் வளர்ந்தார். 2008-ஆம் ஆண்டு வெளியான *அன்டர்ட்வாண்ட்* திரைப்படத்தில் இமான்சி அறிமுகமானார். இது பிற சமூகப் பிரச்சினைகள் குறித்த சிறந்த படத்திற்கான தேசியத் திரைப்பட விருதை வென்றது.

## திரைப்படவியல்

### திரைப்படம்

### தொலைக்காட்சி

### வலைத் தொடர்கள்

## மேற்கோள்கள்

## வெளி இணைப்புகள்

* 
* 

பகுப்பு:இந்தித் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:பிரித்தானியத் தொலைக்காட்சி நடிகைகள்
பகுப்பு:பிரித்தானிய திரைப்பட நடிகைகள்
பகுப்பு:வாழும் மக்கள்
மது மன்சூரி அசுமுக்

**மது மன்சூரி அசுமுக்** (*Madhu Mansuri Hasmukh*)(பிறப்பு: செப்டம்பர் 4, 1948) என்பவர் ஓர் இந்தியப் பாடகரும், பாடலாசிரியரும் ஆர்வலரும் ஆவார். இவர் சார்க்கண்டு தனி மாநில இயக்கத்திற்காகப் பல நாக்புரி பாடல்களை எழுதிப் பாடியுள்ளார். 2011ஆம் ஆண்டில், சார்க்கண்டு அரசு இவருக்கு சார்க்கண்டு இரத்னா விருதை வழங்கியது. 2020ஆம் ஆண்டில், கலைத்துறையில் பத்மசிறீ விருதைப் பெற்றார்.

## தனிப்பட்ட வாழ்க்கை
மது மன்சூரி அசுமுக் 1948-ஆம் ஆண்டு செப்டம்பர் 4-ஆம் தேதி ராஞ்சி மாவட்டத்தில் உள்ள சிமிலியாவில் பிறந்தார். இவரின் தந்தை பெயர் அப்துல் இரகுமான் மன்சூரி. மது மன்சூரியின் கூற்றுப்படி, இவருடைய மூதாதையர்கள் ஓரான் இனத்தைச் சேர்ந்தவர்கள். இவர்கள் இஸ்லாத்திற்கு மாற்றப்பட்டனர். இவர் சாமியா ஓரானை மணந்தார்.

## தொழில்
அசுமுக் மீகானில் இயந்திர இயக்குநராக இருந்தார். இவர் தனது தந்தையிடமிருந்து பாரம்பரியப் பாடலைக் கற்றுக்கொண்டார். இவர் சிறு வயதிலிருந்தே பாடல்களைப் பாடத் தொடங்கினார். இவர் 1960-ஆம் ஆண்டு தனது பன்னிரண்டு வயதில் மேடையில் முதல் பாடலைப் பாடினார். இவர் 1960-இல் *சிசுட் மஞ்சை* நிறுவினார். மேலும் இவரது முதல் நாக்புரி பாடல்களின் புத்தகம் வெளியிடப்பட்டது. 1972-ஆம் ஆண்டு இவர் "நாக்பூர் கர் கோரா" பாடலை எழுதினார். 1992-ஆம் ஆண்டு, இவர் இராம் தயாள் முண்டா, முகுந்த் நாயக்குடன் தைவானுக்குப் பயணம் செய்தார். தனி சார்க்கண்டு மாநிலத்திற்கான இயக்கத்திற்காக இவர் பல நாக்புரி பாடல்களை எழுதிப் பாடியுள்ளார்.

## விருதுகளும் அங்கீகாரமும்
சார்க்கண்டு அரசு இவருக்கு சார்க்கண்டு பிபூதி விருதை வழங்கியது. 2011-ஆம் ஆண்டில், சார்க்கண்டு அரசு இவருக்கு சார்க்கண்டு இரத்னா விருதை வழங்கியது.  2020-ஆம் ஆண்டில், கலைத்துறையில் பத்மசிறீ விருதைப் பெற்றார்.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:இந்திய நாட்டுப்புறப் பாடகர்கள்
பகுப்பு:வாழும் மக்கள்
பகுப்பு:1948 பிறப்புகள்
முஜ்தபா அஜீசு நாசா

**முஜ்தபா நாசா** (*Mujtaba Aziz Naza*) என்பவர் மும்பையைச் சேர்ந்த ஓர் இந்தியப் பாடகரும், இசையமைப்பாளரும் ஆவார். இவர் இந்தியப் பின்னணிப் பாடகரான அஜீஸ் நாசாவின் மகன்.

## இசைத் தொகுப்பு

## வாழ்க்கை வரலாறு
நாசா, கவ்வாலி பாடி, இசையமைக்கிறார். *ஸ்னிஃப்*, *[[பத்மாவத்]]*, *ஹீமோலிம்ப்: இன்விசிபிள் ப்ளட் ,* *[[இந்து சர்க்கார்]]*, *பம்பாய் மேரி ஜான்* ஆகிய படங்களில் இவர் பாடியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய நாட்டுப்புறப் பாடகர்கள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
எலனா இசின்பாயேவா

**எலனா காட்சீவ்னா இசின்பாயேவா** (*Yelena Gadzhievna Isinbayeva*) (பிறப்பு 3 ஜூன் 1982) ஓர் உருசிய முன்னாள் தடியூன்றித் தாண்டும் வீரர் ஆவார். இவர் கோடைக்கால ஒலிம்பிக் விளையாட்டுகளில் இரண்டு முறை (2004 மற்றும் 2008) தங்கப் பதக்கம் வென்றவர் மூன்று முறை உலக வாகையாளர் (2005,2007 மற்றும் 2013) இந்த நிகழ்வில் தற்போதைய உலக சாதனை, மற்றும் எல்லா காலத்திலும் சிறந்த பெண் தடியூன்றித் தாண்டும் வீராங்கனையாக பரவலாக கருதப்படுகிறார். உருசியாவில் ஒரு விரிவான அரசு ஆதரவுடன் நடத்தப்பட்ட ஊக்கமருந்து சோதனை முடிவுகள் வெளியிடப்பட்டதைத் தொடர்ந்து இசின்பயேவா 2016 ரியோ ஒலிம்பிக்கிலிருந்து தடை செய்யப்பட்டார். இதனால் ஒலிம்பிக்கில் தங்கப் பதக்கம் வென்று சாதனையுடன் ஓய்வு பெறும் இவரது நம்பிக்கையைத் தகர்த்தெறியப்பட்டது. பன்னாட்டு ஒலிம்பிக் குழுவின் தடகள ஆணையத்தில் சேர்ந்து 8 ஆண்டு காலத்திற்குப் பணியாற்றிய பின்னர், ஆகஸ்ட் 2016 இல் தடகளத்திலிருந்து ஓய்வு பெற்றார்.

இசின்பாயேவா ஒன்பது சந்தர்ப்பங்களில் (ஒலிம்பிக், உலக வெளிப்புற மற்றும் உள்ளரங்கப் போட்டிகள் மற்றும் ஐரோப்பிய வெளிப்புற மற்றும் உள்ளரங்கப் போட்டிகள்) ஒரு பெரிய வெற்றியாளராக இருந்து வருகிறார். 2007 மற்றும் 2009 ஆம் ஆண்டுகளில் சர்வதேச தடகள கூட்டமைப்புகள் சங்கத்தின் கோல்டன் லீக் தொடரின் ஜாக்பாட் வெற்றியாளராகவும் இருந்தார். 2009 மற்றும் 2010 ஆம் ஆண்டுகளில் உலகப் போட்டிகளில் மோசமான செயல்திறனுக்குப் பிறகு, இவர் விளையாட்டிலிருந்து ஒரு வருட இடைவெளி எடுத்தார்.

2005 ஆம் ஆண்டில் ஐந்து மீட்டர் தடையை கடந்த முதல் பெண்மணி ஆனார். ஆகஸ்ட் 2009 இல் சூரிக்கு நகரில் உள்ளரங்கத்தில் நடந்த போட்டியில் 5.06 மீட்டர் தாண்டியது இவரது தற்போதைய உலக சாதனையாகும். 2024 வரை இது இன்னும் முறியடிக்கப்படவில்லை. இவர் 5.01 மீட்டர் தூரத்தை உள்ளரங்கத்தில் தாண்டியது ஒரு வருடத்திற்கும் மேலாக உலக சாதனையாக இருந்தது. பிந்தையது இசின்பயேவாவின் இருபத்தெட்டாவது போல் வால்ட் உலக சாதனையாகும். &nbsp;பிந்தையது இசின்பயேவாவின் இருபத்தி எட்டாவது தடியூன்றித் தாண்டுதலில் உலக சாதனையாகும்.

2004, 2005 மற்றும் 2008 ஆம் ஆண்டுகளில்சர்வதேச தடகள கூட்டமைப்புகள் சங்கத்தால் ஆண்டின் சிறந்த பெண் தடகள வீரராகவும், 2007 மற்றும் 2009 ஆம் ஆண்டுகளில் லாரஸ் அமைப்பால் ஆண்டின் உலக விளையாட்டு வீரராகவும் இசின்பாயேவா பெயரிடப்பட்டார். விளையாட்டுக்கான பிரின்ஸ் ஆஃப் அஸ்டூரியஸ் விருது 2009 இல் இவருக்கு வழங்கப்பட்டது. வலேரி ஆடம்ஸ், உசைன் போல்ட், வெரோனிகா காம்ப்பெல் பிரௌன், ஆர்மண்ட் டுப்லாண்டிஸ், ஜாக் பிரீடாக், கிரானி ஜேம்ஸ், பெய்த் கிப்யேகன், ஜானா பிட்மேன், டேனி சாமுவேல்ஸ் மற்றும் டேவிட் ஸ்டோர்லால் ஆகியோருடன் இணைந்து இளைஞர், இளையோர் மற்றும் மூத்த தடகளப் போட்டிகளில் உலக வாகையாளர் பட்டங்களை வென்ற பதினொரு விளையாட்டு வீரர்களில் இசின்பாயேவாவும் ஒருவர்.
வலது|thumb|1998 மாஸ்கோவில் நடந்த உலக இளைஞர் விளையாட்டுப் போட்டிகளில் இசின்பாயேவா
இடது|thumb|ஒசாகாவில் நடந்த போட்டியில் இசின்பாயேவா தடியூன்றி தாண்டுகிறார்
[thumb|[பெர்லின்|பெர்லினில் நடைபெற்ற உலகப் போட்டியில் எலனா இசின்பாயேவா]]

## செயல்பாடுகள்
2012 ஆம் ஆண்டில், 2012 உருசிய அதிபர் தேர்தலின் போது விளாதிமிர் புடினின் அங்கீகரிக்கப்பட்ட பிரதிநிதியாக இசின்பாயேவா பணியாற்றினார். நவம்பர் 2017 இல், புடின் மற்றும் அவரது 2018 உருசிய அதிபர் தேர்தலுக்கான பிரச்சாரத்தை ஆதரிப்பதற்கான *புடின் டீம்* என்ற சமூக இயகத்தில் சேர்ந்தார்.

## மேற்கோள்கள்

## வெளி இணைப்புகள்

*
*Flotrack.com Video Interview of Yelena Isinbayeva during the 100th Millrose Games
*Yelena Isinbayeva at the Forbes

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:விளையாட்டு வீரர்கள்
மாலவள்ளி மகாதேவசாமி

**மாலவள்ளி மகாதேவசுவாமி** (*Malavalli Mahadevaswamy*) என்று அழைக்கப்படும் **கிருஷ்ணாபுர மாதையா மகாதேவசுவாமி**, ஓர் இந்திய நாட்டுப்புறக் கன்னடப் பாடகர் ஆவார். இவர் மண்டேசாமி, சித்தப்பாஜி, மலே மகாதேசுவரா ஆகியோரைப் பற்றிப் பாடிய நாட்டுப்புற மற்றும் பக்திப் பாடல்களுக்காகப் பெயர் பெற்றவர். கர்நாடக அரசு இவருக்கு இராஜ்யோத்சவ பிரஷஸ்தி வழங்கி கௌரவித்துள்ளது. மேலும் மைசூர் பல்கலைக்கழகம் இவருக்குக் கௌரவ முனைவர் பட்டத்தையும் வழங்கியுள்ளது.

## இளமை
மகாதேவசுவாமி, மலவள்ளி வட்டத்தில் கிருஷ்புரா கிராமத்தில் ஒரு தலித் குடும்பத்தில் பிறந்தார். இவரது பெற்றோர் ஷெஹ்னாய் மாதையா மற்றும் சோபனே மஞ்சம்மா. இவர் நீலகரா மரபைச் சேர்ந்தவர். இவர் பத்தாம் வகுப்பு வரை படித்துள்ளார்.

## தொழில்
மகாதேவசுவாமி மண்டேசாமி, சித்தப்பாஜி மற்றும் மலே மாதப்பா ஆகியோரைப் பற்றிப் பாடத் தொடங்கினார். இப்பாடல்கள் பிரபலமானது.  மிகவும் பிரபலமான பாடல் "மாதேஷ்வர தயா பாரதே". பின்னர் எஸ். ஜானகி, வாணி ஜெய்ராம், சங்கீதா கட்டி, எஸ். பி. பாலசுப்ரமணியம், மஞ்சுளா குருராஜ், பி.ஆர்.சாயா உள்ளிட்டப் பலருடன் பாடல்களைப் பதிவு செய்தார்.

இவர் *சித்தப்பாஜிய பவடகளு* என்ற படத்தில் முக்கிய வேடத்தில் நடித்தார். இது பாடல்களுக்காகப் பிரபலமானது.

இன்றுவரை, மகாதேவசாமி 1000க்கும் மேற்பட்ட பாடல்களைப் பதிவு செய்துள்ளார். இவர் 40 ஆண்டுகளாகப் பாடி வருகிறார், மாநிலம் முழுவதும் மற்றும் வெளிநாடுகளில் நிகழ்ச்சிகளை நடத்தி வருகிறார்.

## அங்கீகாரம்

* இராஜ்யோத்சவ பிரஷஸ்தி, கர்நாடக அரசால் கருநாடகாவில் இரண்டாவது மிக உயர்ந்த குடிமகன் விருது
* மைசூர் பல்கலைக்கழகத்தின் கௌரவ முனைவர் பட்டம்

## பாடல்கள்

; பக்தி பாடல்கள்

* மாதேசுவர தயா பாரதே
* யாரிகே ஒலிதேயா
* படுகி உலியுவனே
* நவிலோடு நலியுடைட்
* பா நன்னா மாதேவா
* ஹோகலாரே ஹலகுரிகே

; நாட்டுப்புற பாடல்கள்

* ஓ நன்னா சின்னவே ஓ நன்னா ரன்னாவே
* மதுவேகே பாரே தங்கியம்மா
* யாலக்கி காய் திண்டு
* பாக்யதா பலேகரா
* அன்யயகாரி ப்ரஹ்ம இ ஸுந்தரந ஸந்யாஸி மதாபுதே

## மேற்கோள்கள்

பகுப்பு:இந்தியத் திரைப்படப் பாடகர்கள்
பகுப்பு:இந்திய நாட்டுப்புறப் பாடகர்கள்
பகுப்பு:நாட்டுப்புறப் பாடகர்கள்
பகுப்பு:கன்னட மக்கள்
பகுப்பு:இந்திய நடிகர்கள்
பகுப்பு:இந்தியப் பாடகர்கள்
பகுப்பு:வாழும் மக்கள்
பகுப்பு:1959 பிறப்புகள்
அதி கூர்மைச் சிகரம்

**அதி கூர்மைச் சிகரம்** (**அல்ட்ரா**) (ஆங்கிலம்: *Ultra-prominent peak*) (**Ultra**) என்பது 1,500 மீட்டர் (4,900 அடி) அல்லது அதற்கும் மேற்பட்ட நிலப்பரப்பில் அமைந்த ஒரு மலை உச்சியைக் குறிப்பிடுவதாகும். இது P1500 என்றும் அழைக்கப்படுகிறது. கடல் மட்டத்திலிருந்து, மற்ற நிலப்பகுதிகளைவிட ஓர்  உயர்ந்த நிலப்பகுதியே சிகரம் என குறிப்பிடப்படுகிறது. 

புவியில் இதுபோன்று சுமார் 1,524 சிகரங்கள் உள்ளன. மேட்டர்ஹார்ன் *([[:en:Matterhorn|Matterhorn]])* மற்றும் ஈகர் *([[:en:Eiger|Eiger]])*  போன்ற சில நன்கு அறியப்பட்ட சிகரங்கள் அல்ட்ராக்கள் அல்ல; ஏனெனில் அவை மற்ற உயர்ந்த மலைகளுடன் இணைக்கப்பட்டுள்ளன. தனி நில அமைப்பாக இயங்கவில்லை. இதனால் அவை அதி கூர்மைச்சிகரம் எனும் முக்கியத்துவத்தைனப் பெறவில்லை. 

1980-களில் சிகரங்களின் முக்கியத்துவம் குறித்து ஆய்வுகள் செய்த புவியியலாளர் இசுடீவ் பிரை *(Steve Fry)* என்பவரால் "அல்ட்ரா" என்ற சொல் உருவாக்கப்பட்டது. அவரின் அசல் சொல்தொடர் "உச்ச சிகர மலை" *(Ultra Major Mountain)* என்பதாகும். அந்தச் சொல்தொடர் 1,500 மீட்டர் (4,900 அடி) உயரம் கொண்ட சிகரங்களைக் குறிக்கிறது.
 
## பொது

தற்போது இந்தப் புவியில், ​​1,518 அதி கூர்மைச் சிகரங்கள் அடையாளம் காணப்பட்டுள்ளன: ஆசியாவில் 639 சிகரங்கள்; வட அமெரிக்காவில் 356 சிகரங்கள்; தென் அமெரிக்காவில் 209 சிகரங்கள்; ஐரோப்பாவில் 120 சிகரங்கள்; ஆப்பிரிக்காவில் 84 சிகரங்கள்; ஓசியானியாவில் 69 சிகரங்கள்; மற்றும் அண்டார்டிகாவில் 41 சிகரங்கள் உள்ளன.

உலகின் மிகப்பெரிய மலைகளான எவரெசுட்டு சிகரம், கே-2 கொடுமுடி, கஞ்சஞ்சங்கா மலை, கிளிமஞ்சாரோ மலை, மோண்ட் பிளாங்க், ஒலிம்பசு மலை. போன்றவை அதி கூர்மைச் சிகரங்களின் பட்டியலில் இடம்பெறுகின்றன. மறுபுறம், ஈகர் மலை மற்றும் மேட்டர்ஹார்ன் மலை போன்றவை அதி கூர்மைச் சிகரங்கள் அல்ல. 

பல அதி கூர்மைச் சிகரங்கள் உலகின் அரிதாகப் பார்வையிடப்படும் பகுதிகளில் உள்ளன. அவ்வாறு 39 சிகரங்கள் உள்ள்ன. அவற்றில் கிறீன்லாந்தில் உள்ள சிகரங்கள், ஆர்க்டிக் தீவுகளான நோவயா ஜெம்லியா *(Novaya Zemlya),* ஜான் மாயென் மற்றும் இசுபிட்ஸ்பெர்கன் *(Spitsbergen)* போன்றவை அடங்கும். அந்தப் பட்டியலில் ஆசியாவின் பெரும் மலைத்தொடர்களின் பல சிகரங்களும் அடங்கும். அதே வேளையில், பிரித்தானிய கொலம்பியாவில் பட்டியலிடப்பட்டுள்ள சில மலைகளுக்கு அங்கீகரிக்கப்பட்ட பெயர்கள் கூட இல்லை.

## மேலும் காண்க
thumb|right|120px|எவரெசுட்டு கலாபத்தார்
* இடவியல் புடைப்பு
* ஏழு கொடுமுடிகள்
* வின்சன் மலைத்திரள்
* எவரெசுட்டு சிகரம்
* அன்னபூர்ணா 1
* கே-2 கொடுமுடி
* மலை வகைகளின் பட்டியல்

## மேற்கோள்கள்

## வெளி இணைப்புகள்

பகுப்பு:மலைகள்
பகுப்பு:சிகரங்கள்
பகுப்பு:எண்ணாயிரம் மீட்டரை மீறும் மலைகள்
உணவு ஒளிப்படவியல்

**உணவு ஒளிப்படவியல்** *(Food photography)* என்பது உணவின் கவர்ச்சிகரமான நிலைப்பட ஒளிப்படங்களை உருவாக்கப் பயன்படும் ஒரு நிலைப்படத்தின்  ஒளிப்பட வகையாகும். வணிக ஒளிப்படத்தின் ஒரு சிறப்பு அம்சமாக, அதன் வெளியீட்டில் விளம்பரங்கள், பத்திரிகைகள், சிப்பமிடுதலில், உணவு வகைப் பட்டியலிடுதலில் அல்லது சமையல் புத்தகங்களில் என பல்வேறு வகைகளில்  பயன்படுத்தப்படுகிறது. தொழில்முறை உணவு ஒளிப்படம் எடுத்தல் என்பது ஒரு கூட்டு முயற்சியாகும், பொதுவாக ஒரு கலை இயக்குநர், ஒரு ஒளிப்படக் கலைஞர், ஒரு உணவு ஒப்பனையாளர், ஒரு தட்டுமுட்டு ஒப்பனையாளர் மற்றும் அவர்களின் உதவியாளர்களை உள்ளடக்கியது.சமூக ஊடகங்களின் வருகையுடன், பொழுதுபோக்கி உணவு ஒளிப்படவியல் உணவகம் மற்றும்  உணவகவாசிகளிடையே பிரபலமடைந்துள்ளது.

விளம்பரத்ற்கான, உணவு ஒளிப்படவியலில் பெரும்பாலும் - சில சமயங்களில் சர்ச்சைக்குரியதாகவும் - விளம்பரப்படுத்தப்பட்ட உணவின் கவர்ச்சியையோ அல்லது அளவையோ, குறிப்பாக துரித உணவையோ மிகைப்படுத்தப் பயன்படுகிறது.

## வரலாறு

உணவை ஒரு கருப் பொருளாகக் காட்டிய முதல் அறியப்பட்ட ஒளிப்படம் 1845 ஆம் ஆண்டு வில்லியம் என்றி ஃபாக்ஸ் டால்போட் எடுத்த  குழிப்பேரி மற்றும் செந்தாழை பழங்களைக்  காட்டும் டகேர் ஒளிப்பட முறை ஆகும்.

நீண்ட காலமாக, உணவுப் ஒளிப்படங்கள் மக்கள் தங்கள் உணவை எதிர்கொள்ளப் பழகிய விதத்தைப் போலவே எடுக்கப்பட்டன: அதாவது, ஒரு மேசை அமைப்பில் வைக்கப்பட்டு, மேல்நோக்கி,  சாப்பிடுபவரின் பார்வையில் இருந்து எடுக்கப்பட்டன. அதன்படி ஒப்பனையாளர்கள் உணவை மேலே இருந்து பார்க்க நன்றாகத் தோன்றும் வகையில் ஏற்பாடு செய்தனர், உணவுகள் தட்டில் தட்டையாகவும், ஒன்றிலிருந்து ஒன்று தெளிவாகப் பிரிக்கப்பட்டதாகவும் அமைக்கப்பட்டன.

## சமூக ஊடக நிகழ்வாக

சமூக ஊடகங்களின் வளர்ச்சியாலும், தாமி பயன்பாடுகளாலும், அமெச்சூர் உணவு ஒளிப்படம் எடுத்தல் அதிகரித்துள்ளது. உணவகங்களில் தங்கள் உணவை மொபைல் போனைப் பயன்படுத்தி ஒளிப்படம் எடுப்பது, இன்ஸ்ட்டாகிராம், முகநூல் போன்ற தளங்களில் பகிர்வதற்காக அல்லது உணவு வலைப்பதிவிற்காக ஒரு பிரபலமான போக்கு உருவாகியுள்ளது. இந்த நடைமுறை சில நேரங்களில் "படக்கருவி முதலில் சாப்பிடுகிறது" என்று குறிப்பிடப்படுகிறது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பலுரான் மலை

**பலுரான் மலை** (ஆங்கிலம்: *Mount Baluran;* இந்தோனேசியம்: *Gunung Baluran*) என்பது இந்தோனேசியா, ஜாவா தீவு, கிழக்கு ஜாவா, சித்துபொன்டோ பிராந்தியத்தில் *([[:id:Kabupaten Situbondo|Kabupaten Situbondo]])* அமைந்துள்ள சுழல் வடிவ எரிமலை ஆகும். 

சிறிய, செயலற்ற எரிமலையான பலுரான் மலை, ஜாவாவின் வடகிழக்கு முனையில் உள்ள பலுரான் தேசிய பூங்காவில் அமைந்துள்ளது. மழை குறைவாகப் பெய்வதால், பலுரான் மலைப் பகுதி ஆப்பிரிக்க சவன்னா வளிமண்டலத்தைப் போல மிகவும் வறண்டதாக உள்ளது. இந்த பலுரான் மலை அருகிலுள்ள மிகப் பெரிய இஜென் மலையால் மறைக்கப்பட்ட நிலையில் உள்ளது. 

## பொது

பலுரான் மலை கடல் மட்டத்திலிருந்து 1,247 மீட்டர் உயரத்தில் உள்ளது.அணமைய காலங்களில் இந்த மலை வெடிக்கவில்லை. இருப்பினும் இது ஹோலோசீன் காலத்தைச் சேர்ந்ததாகக் கருதப்படுகிறது.

பலுரான் மலையில் அலெங் சிகரம், காசிப் சிகரம் மற்றும் குளோசோட் சிகரம் போன்ற பல சிகரங்கள் உள்ளன. இந்த மலை ஜாவா தீவின் கிழக்கு திசையில் உள்ள மலையாகும். இது பலூரான் தேசிய பூங்கா பகுதிக்குள் அமைந்துள்ளது.

## காட்சியகம்

**பலுரான் மலையின் காட்சிப் படங்கள்:**

Landscape Gunung Baluran Taman Nasional Baluran.jpg
Pesona Taman Nasional Baluran.jpg
Sunset at Baluran Savannah Java Indonesia.jpg
Savana Bekol Taman Nasional Baluran.jpg
Africa Van Java di Savana Baluran, Situbondo, Jawa Timur.jpg
Gunung baluran dari TN. Baluran.jpg


## மேலும் காண்க

* மலைகளின் பட்டியல்
* மலைகளின் வகைகள்
* கிழக்கு ஜாவா

## மேற்கோள்கள்

*

## வெளி இணைப்புகள்

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
பகுப்பு:கிழக்கு ஜாவா மலைகள்
வந்த்ரே மேற்கு சட்டமன்றத் தொகுதி

**வந்த்ரே மேற்கு சட்டமன்றத் தொகுதி** (Vandre West Assembly constituency) என்பது மேற்கு  இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடமத்திய மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
பத்தோக் மலை

**பத்தோக் மலை** (ஆங்கிலம்: *Mount Batok;* இந்தோனேசியம்: *Gunung Batok*) என்பது இந்தோனேசியா, ஜாவா தீவு, கிழக்கு ஜாவாவில் அமைந்துள்ள  தணல் கூம்பு எரிமலை ஆகும். இந்த எரிமலை கடல் மட்டத்திலிருந்து 2,440 மீட்டர் (8,005 அடி) உயரத்தில் உள்ளது. மேலும் இது, புரோபோலிங்கோ பிராந்தியம், *([[:en:Probolinggo Regency|Probolinggo Regency]])*; பசுருவான் பிராந்தியம் *([[:en:Pasuruan Regency|Pasuruan Regency]])*; லுமாஜாங் பிராந்தியம் *([[:en:Lumajang Regency|Lumajang Regency]])*; மற்றும் மலாங் பிராந்தியம் *([[:en:Malang Regency|Malang Regency]])*; ஆகிய நான்கு பிராந்தியங்களுக்கு இடையில் அமைந்துள்ளது:

படோக் மலையின் அமைவிடம் புரோமோ மலையில் இருந்து மேற்கில் உள்ளது. இந்த மலை டெங்கர் எரிமலை மண்டலத்தில் *(Tengger caldera)* அமைந்துள்ள செயலற்ற எரிமலைகளில் ஒன்றாகும். இந்த மலை, புரோமோ டெங்கர் செமெரு தேசிய பூங்காவின் *([[:en:Bromo Tengger Semeru National Park|Bromo Tengger Semeru National Park]])* ஒரு பகுதியாகும்.

## சொற்பிறப்பியல்

ஜாவானிய மொழியில், பத்தோக் என்றால் "தேங்காய் ஓடு" என்று பொருள். ஜாவானிய புராணக் கதைகளின்படி, ராரா அன்டெங் *(Rara Anteng)* எனும் பெண்மணியை ரிஷி பீமா *(Resi Bima)* என்பவர் திருமணம் செய்து கொள்ள விரும்பினார். அதற்கு ராரா அன்டெங் சில நிபந்தனைகளை விதித்தார்.

அவற்றில் சில நிபந்தனைகளை நிறைவேற்ற ரிஷி பீமா தவறினார். சினம் அடைந்த ரிஷி பீமா ஒரு தேங்காய் ஓட்டை தன் காலால் எட்டி உதைத்தார். அந்தத் தாக்கத்தில் இருந்து படோக் மலை உருவானதாக தெங்கரீஸ் மக்கள் *([[:en:Tenggerese people|Tenggerese people]])* நம்புகின்றனர். தெங்கரீஸ் மக்கள், ஜாவானிய மக்களின் ஓர் இன துணைக் குழுவாகக் கருதப்படுகிறார்கள்.

ஜாவானிய இனக்குழுவினரான தெங்கரீஸ் மக்கள் மட்டுமே, மஜபாகித் காலத்தில் இருந்து இந்து சமயத்தைப் பின்பற்றி வரும் ஒரே இனக்குழுவினர் ஆகும். தெங்கரீஸ் மக்கள் பத்தோக் மலையின் சுற்றுவட்டாரங்களில் வசித்து வருகின்றனர்.

## காட்சியகம்

**பத்தோக் மலையின் காட்சிப் படங்கள்:**

DSC00225 Java East Gunung Batok Bromo et Séméru au fond vus du Gunung Pénanjakan 2770m At 6 am (6223832705).jpg
Bromo, Semeru, Batok - view of Tengger caldera, East Java, Indonesia, 20220820 0709 9507.jpg
Bromo and Semeru volcanoes, Java, Indonesia, 20220820 0755 9546.jpg
Gunung Batok.jpg


## மேலும் காண்க
* புரோமோ மலை
* புரோமோ டெங்கர் செமெரு தேசிய பூங்கா
* மலைகளின் பட்டியல்
* மலைகளின் வகைகள்
* கிழக்கு ஜாவா

## மேற்கோள்கள்

*

## வெளி இணைப்புகள்
* 

*Picture Gallery with Mount Batok
* d16do.blogdetik.com
* Tourism and Conversation in the Bromo-Tengger Serumu national park
* Paket Wisata Bromo Malang

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
பகுப்பு:கிழக்கு ஜாவா மலைகள்
வடலா சட்டமன்றத் தொகுதி

**வடலா சட்டமன்றத் தொகுதி** (Wadala Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மும்பை நகர மாவட்டத்தில் அமைந்துள்ள  பத்து தொகுதிகளில்  ஒன்றாகும். இது தென்மத்திய மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
டேனி இசுடீவன்சு

**டேனி இசுடீவன்சு** (டேனி **சாமுவேல்ஸ்**, பிறப்பு: 26 மே 1988) ஆத்திரேலியாவைச் சேர்ந்த ஓய்வு பெற்ற வட்டெறிதல் வீரர் ஆவார். இவர் 2009 ஆம் ஆண்டில் இந்த நிகழ்வில் இளைய பெண் உலக வெற்றியாளரானார். இவர் தற்போதைய தேசிய மற்றும் ஓசியானிய சாதனையை வைத்திருக்கிறார்.

2005 ஆம் ஆண்டு தடகளத்தில் உலக இளைஞர்களுக்கான போட்டியில் வட்டெறிதலில் தங்கம் மற்றும் குண்டு எறிதலில் வெண்கலப் பதக்கங்களை வென்ற பிறகு, மெல்போர்னில் நடந்த 2006 பொதுநலவாய நாடுகளின் விளையாட்டுப் போட்டிகளில் தனது பதினேழாவது வயதில் வட்டெறிதல் போட்டியில் வெண்கலப்பதக்கம் வென்றார். 2007 கோடைகால பல்கலைக்கழகப் போட்டியில் குண்டு எறிதலில் வெள்ளிப் பதக்கம் வென்றார். பிறகு  தடகளத்தில் தனது முதல் உலகப் போட்டியில் ஆத்திரேலியாவைப் பிரதிநிதித்துவப்படுத்தினார். வர் 2008 பெய்ஜிங் ஒலிம்பிக்கில் இறுதிச் சுற்றை அடைந்தார். அடுத்த ஆண்டு தடகளத்தில் 2009 உலகப்போட்டியில் தங்கப் பதக்கம் வென்றார்.

ஒரு தடகளப் போட்டியில் இளைஞர், இளையோர் மற்றும் மூத்தோர் மட்டங்களில் உலகப் போட்டிகளில் பட்டங்களை பதினொரு விளையாட்டு வீரர்களில் இவரும் ஒருவர். (வலேரி ஆடம்ஸ், உசேன் போல்ட், வெரோனிகா காம்ப்பெல் பிரௌன், ஆர்மண்ட் டுப்லாண்டிஸ், ஜாக் ஃப்ரீடாக், யெலினா இசின்பாயேவா, கிரானி ஜேம்ஸ், பெய்த் கிப்யேகன், ஜானா பிட்மேன் மற்றும் டேவிட் ஸ்டோர்ல் ஆகியோருடன் இணைந்து இளைஞர், இளையோர் மற்றும் மூத்த மட்டங்களில் உலக வாகையாளர் பட்டங்களை வென்றவர். இவரது தனிப்பட்ட சிறந்த எறிதல்கள் வட்டு எறிதலில் 69.64 மீட்டர் மற்றும் குண்டு எறிதலில் 17.05 மீட்டர் அடங்கும்.

சாமுவேல்ஸ் பல குளிர்காலங்களை வாரட்டா லீக்கில் கூடைப்பந்து விளையாடுவதிலும் கழித்துள்ளார். இவரது சகோதரி ஜேமி, பெண்கள் தேசியக் கூடைப்பந்தாட்ட லீக்கில் விளையாடியுள்ளார்.

## தொழில் வாழ்க்கை

சாமுவேல்ஸ் 1988 ஆம் ஆண்டில் தாய் திரேசி சாமுவேல்ஸிற்கும் தந்தை மார்க் சாமுவேல்ஸ் அகியோருக்கு பிறந்தார். இவர் 4 குழந்தைகளில் இரண்டாவது மூத்தவர்  குடும்பம் சிட்னியின் புறநகர்ப் பகுதியான மெரிலேண்ட்ஸில் இருந்தது. இவர் அங்கிருக்கும் கிரேஸ்டேன்ஸ் லிட்டில் தடகள சங்கத்தில் தடகளத்தைத் தொடங்கினார்.

சாமுவேல்ஸ் முதலில் மெரிலேண்ட்ஸ் பொதுப் பள்ளியில் பயின்றார். பின்னர் வெஸ்ட்ஃபீல்ட்ஸ் விளையாட்டு உயர்நிலைப் பள்ளியில் சேர்ந்தார். அங்கு கூடைப்பந்து வீரராக விளையாடினார். பின்னர் வெஸ்ட் ஃபீல்ட் தடகளத் திட்டத்தில் தனது பயிற்சியாளர் டெனிஸ் நோல்ஸிடம் பயிற்சி பெற்றார்.  

இவரது முதல் உலகளாவியத் தோற்றம் 2003 உலக இளைஞர் போட்டியில் தனது பதினைந்தாவது வயதில் குண்டு எறிதல்  மூலம் நிகழ்ந்தது. அதில் இவர் தகுதிச் சுற்றுகளில் 13 வது இடத்தைப் பிடித்தார். இரண்டு ஆண்டுகளுக்குப் பிறகு இவர் போட்டிக்குத் திரும்பினார் (2005) குண்டு எறிதலில் வெண்கலப் பதக்கத்தை வென்றார் (15.53 மீ புதிய தனிப்பட்ட சிறந்த எறிதலுடன் ) மற்றும் வட்டெறிதலில் தங்கப் பதக்கம் பெற்றார். 2005 ஆஸ்திரேலிய இளைஞர் ஒலிம்பிக் விழாவில் சாமுவேல்ஸ் பங்கேற்றார். இதில் குண்டு எறிதலில் வென்று வட்டு எறிதலில் இரண்டாவது இடத்தைப் பிடித்தார்.

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:1988 பிறப்புகள்
பகுப்பு:விளையாட்டு வீரர்கள்
ஜோதி ஆன் பர்ரெட்

**ஜோதி ஆன் பர்ரெட்** (*Jyoti Ann Burrett*) இந்தியாவின் உத்தராகண்டம் மாநிலத்தில் உள்ள தேராதூன் என்ற இடத்தில் 1989 ஆண்டு, செப்டம்பர் மாதம், 18ந் தேதி, பிறந்தார். இவர் ஒரு கால்பந்து வீரராவார். ஜோதி ஆன் பர்ரெட் எப்.டி மகளிர் லீக் கிளப்பான ராயல் ரேஞ்சர்ஸ் அணிக்காக விளையாடுகிறார். ஜோதி ஆன் பர்ரெட் டெல்லி மாநில அணியுடன் தனது விளையட்டு வாழ்க்கையைத் தொடங்கினார், மேலும் இந்திய கிக்ஸ்டார்ட் மற்றும் ஹான்ஸ் கேபிடல் கால்பந்து அணிக்காக விளையாடியுள்ளார்

## ஆரம்பகால வாழ்க்கை
ஜோதி ஆன் பர்ரெட் இந்தியாவில் உள்ள தேராதூனில் பிறந்தார். தேராதூனில் உள்ள வெல்ஹாம் பெண்கள் பள்ளியிலும், தில்லியின் செயிண்ட் ஸ்டீபன் கல்லூரியிலும் பயின்றார். மேலும் இங்கிலாந்தின் எக்ஸிடர் பல்கலைக்கழகத்தில் விளையாட்டு மற்றும் சுகாதார அறிவியலில் முதுகலைப் பட்டமும் பெற்றுள்ளார்.

## தொழில்
இந்தியாவின் தில்லியில் உள்ள ஜாகுவார் ஈவ்ஸ் என்ற கிளப்பிற்காக விளையாடுவதன் மூலம் ஜோதி தனது கால்பந்து வாழ்க்கையைத் தொடங்கினார். அதே நேரத்தில், 2014 ஆம் ஆண்டு மகளிர் ஆசிய கோப்பை (தகுதிச் சுற்றுகள்) போட்டிக்கான 23 பேர் கொண்ட அணியில் பார்வர்டாக ஜோதி ஆன் பர்ரெட் தேர்ந்தெடுக்கப்பட்டார். இங்கிலாந்தின் எக்ஸிடர் பல்கலைக்கழகத்தில் முதுகலைப் பட்டம் படிக்கும் போது ஜோதி ஆன் பர்ரெட் தனது பல்கலைக்கழக அணிக்காகவும் விளையாடினார்.

தற்போது இந்திய மகளிர் சீனியர் தேசிய அணியின் ஸ்ட்ரைக்கராக ஜோதி இருந்து வருகின்றார். 2012ம் ஆண்டு ஜூன் மாதம் முதல் ஜூலை மாதம் வரை டோட்டன்ஹாம் ஹாட்ஸ்பரின் முன்-சீசன் முகாமில் பயிற்சி பெற்றார். இந்தியாவில் பெண் விளையாட்டு வீரர்களை ஊக்குவிப்பதற்காக 2016 இல் வெளியிடப்பட்ட வைரலான நைக்கின் டா-டா-டிங் வீடியோவில் ஜோதி ஆன் பர்ரெட் இடம்பெற்றார்.

ஜோதி ஆன் பர்ரெட் மற்றும் சில பெண் வீராங்கனைகள் 2017 ஆம் ஆண்டு இந்தியாவில் உள்ள டெல்லி மகளிர் கால்பந்து வீரர்கள் நல சங்கத்தைத் தொடங்கி பதிவு செய்தனர். இந்த முயற்சியை பாரதிய ஜனதா கட்சியின் தேசிய செய்தித் தொடர்பாளர் மீனாட்சி லேகி ஆதரித்தார். மேலும் அவர் அணிக்கு சரோஜினி நகரில் ஒரு மைதானத்தை வழங்குவதாக உறுதியளித்துள்ளார்.

ஜோதி 2019 ஆம் ஆண்டுக்கான இந்திய மகளிர் லீக் அணியான ஹான்ஸ் கால்பந்து கிளப்பில் சேர்ந்தார். 2019 ஆண்டு மே மாதம் 7ம் தேதி அன்று எப்சி அலக்புராவுக்கு எதிராக முதல் கோலை அடித்தார்.

## கௌரவங்கள் மற்றும் பட்டங்கள்

**இந்தியா**

தெற்கு ஆசிய கால்பந்து பெடரேசன், மகளிர் சாம்பியன்ஷிப்: 2014

## வெளி இணைப்புகள்
* Delhi Women's Football Players Welfare Association 

## மேற்கோள்கள்

பகுப்பு:வாழும் மக்கள்
பகுப்பு:காற்பந்தாட்ட வீரர்கள்
பகுப்பு:1989 பிறப்புகள்
தான்புரைட்டு

**தான்புரைட்டு** (*Danburite*) என்பது CaB2(SiO4)2. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் போரான் சிலிக்கேட்டு வகை கனிமமாக இது வகைப்படுத்தப்படுகிறது. 

பன்னாட்டு கனிமவியல் சங்கம் தான்புரைட்டு கனிமத்தை  Dbu என்ற குறியீட்டால் அடையாளப்படுத்துகிறது.

7 முதல் 7.5 வரை என்ற மோவின் கடினத்தன்மையையும் 3.0 ஒப்படர்த்தி மதிப்பையும் தான்புரைட்டு கனிமம் கொண்டுள்ளது. நேர்ச்சாய்சதுரக் கட்டமைப்பில் இது படிகமாகிறது. பொதுவாக குவார்ட்சு போல நிறமற்றும்  வெளிர் மஞ்சள் அல்லது மஞ்சள்-பழுப்பு நிறமாகவும் காணப்படுகிறது. பொதுவாக தொடர்பு உருமாற்றப் பாறைகளில் தான்புரைட்டு காணப்படுகிறது.

தாதுக்களின் தானா வகைப்பாடு தான்புரைட்டு கனிமத்தை ஒரு சோரோசிலிகேட்டு என வகைப்படுத்துகிறது. அதே நேரத்தில் இசுட்ரான்சு வகைப்பாட்டுத் திட்டம் இதை ஒரு டெக்டோசிலிகேட்டு எனப் பட்டியலிடுகிறது. இதன் அமைப்பை இரண்டாகவும் விளக்கலாம்.
தான்புரைட்டின் படிகச் சமச்சீர்மை மற்றும் வடிவம் புட்பராகம் போன்றதாகும். இருப்பினும், புட்பராகம் ஒரு கால்சியம் புளோரின் தாங்கிய நெசோசிலிகேட்டு ஆகும். தான்புரைட்டின் தெளிவு, மீள்தன்மை மற்றும் வலுவான சிதறல் ஆகியவை நகைகளுக்கு வெட்டப்பட்ட கற்களாக இதை மதிப்புமிக்கதாக ஆக்குகின்றன.

அமெரிக்காவின் கனெக்டிகட்டில் உள்ள தான்பரியில் கண்டுபிடிக்கப்பட்ட காரணத்தால் தான்புரைட்டு எனப் பெயரிடப்பட்டது. அங்கு இது முதன்முதலில் 1839 ஆம் ஆண்டு சார்லசு  உபாம் செப்பர்டால் கண்டுபிடிக்கப்பட்டது.

## மேற்கோள்கள்

பகுப்பு:கால்சியம் கனிமங்கள்
பகுப்பு:டெக்டோசிலிக்கேட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:ஒளிரும் கனிமங்கள்
பிரகலாத் சிண்டே

**பிரகலாத் பகவான்ராவ் சிண்டே** (*Prahlad Shinde*)(1933– 23 சூன் 2004), மகாராட்டிராவைச் சேர்ந்த ஒரு மராத்தி பாடகர் ஆவார். இவர் பக்திப் பாடல்கள், அம்பேத்கரியப் பாடல்கள், கவ்வாலிகளுக்குப் பிரபலமானவர்.

## ஆரம்ப கால வாழ்க்கை
சிண்டே 1933-ஆம் ஆண்டு சோலாப்பூரின் மங்கல்வேதா கிராமத்தில் பகவன்ராவ் மற்றும் சோனாபாய் சிண்டே ஆகியோருக்கு மகனாகப் பிறந்தார். இவர் குடும்பத்தில் இளைய குழந்தை. இவருக்கு இரண்டு மூத்த சகோதரர்கள் இருந்தனர். வறுமையின் காரணமாகத் தனது வாழ்க்கையை நடத்துவதற்காகத் தனது பெற்றோருடன் கீர்த்தனைகள், தெருப் பாடல்களைப் பாடத் தொடங்கியபோது இவர் இசைக்கு அறிமுகமானார். தனது இளம் வயதிலேயே, இசுமாயில் ஆசாத்தின் குழுவில் தபேலா வாசிப்பாளராகவும், குழுப்பாடகராகவும் பணியாற்றினார். மேலும் *ஹைதர் கி தல்வார்* பாடலில் ஒரு சிறிய பகுதியைப் பாடும் வாய்ப்பையும் பெற்றார். நான்கு பக்திப் பாடல்களைக் கொண்ட இவரது முதல் இசைத்தொகுப்பினை எச். எம். வி. வெளியிட்டு இவருக்கு ஒரு நல்வாய்ப்பினைக் கொடுத்தது. இவர் பல பக்தி, நாட்டுப்புறப் பாடல்களைப் பாடினார். இது இவரை மகாராட்டிராவில் பிரபலமாக்கியது. சில கவ்வாலிகளையும் பாடினார்.

## சிண்டே குடும்பம்
சிண்டே ருக்மிணிபாயை மணந்தார். பாடகர்கள் ஆனந்த் சிண்டே, மிலிந்த் சிண்டே மற்றும் தினகர் சிண்டே ஆகியோர் இவரின் மகன்கள். ஆதர்ஷ் சிண்டே, உத்கர்சு மற்றும் ஆனந்த்தின் மகன் அர்சத் ஆகியோர் இவருடைய பேரன்கள்.

## தேர்ந்தெடுக்கப்பட்ட இசைத் தொகுப்பு
இவருடைய தேர்ந்தெடுக்கப்பட்ட திரைப்பட வரலாறு கீழே கொடுக்கப்பட்டுள்ளது.

* ஆசிகானா அவுர் நசிகாத் ஆமேசு கவ்வாலி - 1975
* இசுமாயில் ஆசாத் கவ்வால் கி சார் யாத்கார் கவ்வாலியான் - 1990
* பிரதம் நாமு கௌதமா - 1991
* சாய் மௌலி - 1995
* மேரே சாய் - 1996
* தியாகி பீம்ராவ் - 1996
* பீம் ஜ்வாலாமுகி - 1997
* பவுலே சலாதி பண்டரிச்சி வாட் - 1997
* விட்டலாச்சி வாரி - 1999
* டோபிவால்யன் இஷாரா கேலா - 2000
* திரிசரன் கா டிகா (பீம் கீத்) - 2000
* சம்பூர்ணா ஜாக்ரன் - 2001
* ஜெஜுரிச்சா ராஜா - 2001
* மஹிமா மோதய மகாதேவாச்சா - 2001
* சாலா ஜாவ் ஆலண்டிலா - 2001
* சன்வால்யா விட்டலா - 2001
* பாண்ட்ரிலா ஜௌனி யெட்டோ - 2001
* பப்பா மொரயா ரே

## மேலும் படிக்க

* 
*  

## மேற்கோள்கள்

பகுப்பு:இந்திய நாட்டுப்புறப் பாடகர்கள்
பகுப்பு:இந்தியப் பௌத்தர்கள்
பகுப்பு:தபேலா இசைக் கலைஞர்கள்
பகுப்பு:மராத்தியர்கள்
பகுப்பு:2004 இறப்புகள்
பகுப்பு:1933 பிறப்புகள்
புத்தாக் மலை

**புத்தாக் மலை** (ஆங்கிலம்: *Mount Butak; Mount Buthak* இந்தோனேசியம்: *Gunung Butak*) என்பது இந்தோனேசியா, ஜாவா தீவு, கிழக்கு ஜாவா, மலாங்; பிலிட்டார் *([[:id:Kabupaten Blitar|Kabupaten Blitar]])* பகுதிகளில் உள்ள சுழல் வடிவ எரிமலை ஆகும். இது காவி மலையை ஒட்டியுள்ள ஒரு பெரிய எரிமலை என அறியப்படுகிறது. அதன் வெடிப்புகள் பற்றிய வரலாற்றுப் பதிவுகள் எதுவும் இல்லை. இந்த மலை 2,868 மீட்டர் (9,409 ft) உயரத்தில் அமைந்துள்ளது.

ஜாவா தீவில் உள்ள 17 அதி கூர்மைச் சிகரங்களில் இதுவும் ஒன்றாகும். 

## பொது

புத்தாக் மலை ஒட்டுமொத்தமாக சற்றே தட்டையானது; மற்றும் அகலமானது; மாறுபட்ட நிலப்பரப்பு அமைப்பைக் கொண்டது. பெரும்பாலான மலையேற்றப் பாதைகள் செங்குத்தானவை. அந்தப் பாதைகள் தேயிலைத் தோட்டங்கள் வழியாகச் செல்கின்றன.

அழகான புன்னிலம், புத்துணர்ச்சியூட்டும் நீரூற்றுகள் மற்றும் பிரமிக்க வைக்கும் மலைக் காட்சிகள் இந்த மலையின் சிறப்பு அம்சங்கள் ஆகும். இந்த மலையில் ஏறுவதற்கு மே முதல் மார்ச் வரை சிறந்த மாதங்கள் என அறியப்படுகிறது. புத்தாக் மலை குளிர்க் காலநிலையைக் கொண்ட ஒரு மலையாகும். 

இரவில் தோராயமாக 0˚C - 10˚C வெப்பநிலை இருக்கும். காலை முதல் நண்பகல் வரை வெப்பநிலை அதிகபட்சமாக 15˚C வரை இருக்கும். இது முதுகுப்பை மலையேற்றம், முகாம் அமைத்தல் மற்றும் மலையேற்றத்திற்கு மிகவும் பிரபலமான பகுதியாக அறியப்படுகிறது.

## காட்சியகம்

**புத்தாக் மலையின் காட்சிப் படங்கள்:**


Beautiful Wukir 2.jpg
Mt.Buthak via Sirah Kencong 2.jpg
Batu city and Mount Panderman-Kawi-Butak from Brakseng 2019-01-12.jpg
Pemandangan Kota Batu dari Puncak Gunung Panderman.jpg


## மேலும் காண்க

* காவி மலை
* மலைகளின் பட்டியல்
* மலைகளின் வகைகள்
* மலை உருவாக்கம்
* கிழக்கு ஜாவா

## மேற்கோள்கள்

*

## வெளி இணைப்புகள்
* 

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
பகுப்பு:கிழக்கு ஜாவா மலைகள்
ஜானா பிட்மேன்

**ஜானா பிட்மேன்** (*Jana Pittman*) (பிறப்பு: நவம்பர் 9,1982) ஓர் ஆத்திரேலிய முன்னாள்தடகள வீரரும் இளநிலை மருத்துவம் மற்றும் அறுவையியல் மருத்துவரும் ர் ஆவார். தனது தடகள வாழ்க்கையில் பிட்மேன் 400 மீட்டர் தடை ஓட்டம் மற்றும் 400 மீட்டர் ஓட்டப் போட்டிகளில் நிபுணத்துவம் பெற்றார். 2003 மற்றும் 2007 ஆம் ஆண்டுகளில் 400 மீட்டர் தடை தாண்டுதல் போட்டியில் இரண்டு முறை உலக வாகையாளரானார். 2002 மற்றும் 2006 2006 பொதுநலவாய விளையாட்டுகளில் தங்கப் பதக்கம் வென்றார். மேலும் இரண்டு நிகழ்வுகளிலும் வெற்றி பெற்ற ஆத்திரேலியாவின் 4 × 400 மீட்டர் தொடரோட்ட அணியில் இடம் பெற்றிருந்தார்.

இளைஞர், இளையோர் மற்றும் மூத்தோர் மட்டங்களில் உலக வாகையாளர் பட்டங்களை வென்ற பதினொரு தடகள வீரர்களில் (வலேரி ஆடம்ஸ், உசைன் போல்ட், வெரோனிகா காம்ப்பெல் பிரௌன், ஆர்மண்ட் டுப்லாண்டிஸ், ஜாக் ஃப்ரீடாக், எலனா இசின்பாயேவா, கிரானி ஜேம்ஸ், பெய்த் கிப்யேகன், டேனி இசுடீவன்சு மற்றும் டேவிட் ஸ்டோர்ல் ) ஜானா பிட்மேனும் ஒருவர்.

பிட்மேன் 2014 குளிர்கால ஒலிம்பிக்கில் இரண்டு பெண்கள் பாப்ஸ்லீ பனிச்சறுக்குப்போட்டிகளில் போட்டியிட்டார். இதன் மூலம் கோடை மற்றும் குளிர்கால ஒலிம்பிக் விளையாட்டுகளில் பங்கேற்ற முதல் ஆத்திரேலிய பெண் தடகள வீரராக ஆனார்.

## தொழில்
பிட்மேன் மேற்கு சிட்னியில் உள்ள மத்தேயு பியர்ஸ் தொடக்கப்பள்ளி, கிரெஸ்ட்வுட் உயர்நிலைப்பள்ளி, மவுண்ட் செயின்ட் பெனடிக்ட் கல்லூரி மற்றும் கிராவியன் உயர்நிலைப் பள்ளியில் பயின்றார். இவர் நீரில் பாய்தல் விளையாட்டு வீரர் மெலிசா வூவின் உறவினர் ஆவார்.

1999 ஆம் ஆண்டு பைட்கோஸ்ஸில் நடந்த உலக இளைஞர் தடகளப் போட்டியில் பிட்மேன் 400 மீட்டர் தடை தாண்டும் ஓட்டத்தை வென்றார். மேலும் அந்த ஆண்டு தேசியப் போட்டிகளில்200 மீட்டர், 400 மீ மற்றும் 400 மீ தடை தாண்டும் ஓட்டம் ஆகிய மூன்றிலும் வாகையாளரானார். 2000 ஆம் ஆண்டில், உலக தடகள கூட்டமைப்பு அல்லது பன்னாட்டு ஒலிம்பிக் குழு நடத்திய போட்டிகளில் பங்கேற்று 400 மீட்டர் மற்றும் 400 மீ தடை தாண்டும் ஓட்டம் ஆகிய இரண்டிலும் பட்டம் வென்ற முதல் பெண்மணி என்ற பெருமையைப் பெற்றார்.

## காயம்
கிரேக்கத் தலைநகரான ஏதென்சில் நடைபெற்ற 2004 கோடைக்கால ஒலிம்பிக் விளையாட்டுப் போட்டிகளுக்கு சற்று முன்பு, சூரிக்கில் நடந்த  பயிற்சியின் போது பிட்மேனின் வலது கால் மூட்டு கிழிந்தது. அப்போட்டியில் இவர் 400 மீட்டர் தடை தாண்டுதல் போட்டியில் வெற்றி பெற விரும்பப்பட்டார். இலண்டனில் அறுவை சிகிச்சை செய்து கொண்ட இவர் விளையாட்டுகள் தொடங்குவதற்கு ஒரு வாரத்திற்கு முன்புதான் ஏதென்ஸ் வந்தடைந்தார். ஆனாலும் இறுதிப் போட்டியில் 5 வது இடத்தைப் பிடித்தார்.

## 2006 பொதுநலவாய விளையாட்டுப் போட்டிகள்
மெல்போர்ன் பொதுநலவாய விளையாட்டுப் போட்டிகளில் ஜானா பிட்மேன், 4×400மீ தொடரோட்டம் மற்றும் 400 மீ தடை தாண்டும் ஓட்டம்  ஆகிய இரண்டு  பட்டங்களைப் பெற்றார்.

## மேற்கோள்கள்

## வெளி இணைப்புகள்
* 
* Icarus, Phoenix or Bumblebee: Jana's future flight path
* 
* SMH – Pittman to quit Australia
* Herald Sun – Jana takes drama abroad
* The Australian – Queen of Hearts
* Melbourne 2006 Official Site, final day Athletics news
* Herald Sun – Club turns on Pittman
* ABC: The Sports Desk – 'Blushing Bride'.
* 
* IAAF Diaries: Jana Rawlinson
* SMH – It's all in her mind
* Japan looms as ideal base for Jana

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:விளையாட்டு வீரர்கள்
இரத்தன் ககார்

**இரத்தன் ககார்** (*Ratan Kahar*) என்பவர்இந்தியாவின் மேற்கு வங்காள மாநிலத்தைச் சேர்ந்த பத்மசிறீ விருது பெற்ற நாட்டுப்புறப் பாடகர் ஆவார்.

## வாழ்க்கை வரலாறு
இரத்தன் ககார் (பிறப்பு 1935) இந்தியாவின் கிராமப்புற வங்காளத்தின் பாது மற்றும் ஜுமுர் பாடல்களின் மூத்த நாட்டுப்புறப் பாடகர் ஆவார். 2024-ஆம் ஆண்டில் இந்திய அரசு நாட்டின் நான்காவது உயரிய குடிமகன் விருதான பத்மசிறீ விருதை வழங்கியது. இவரது புகழ்பெற்ற பாடலான *[[:bn:বড় লোকের বিটি লো|போரோலோக்கர் பிட்டி லோ]]* 1972-இல் சுவப்னா சக்ரவர்த்தியின் குரலில் பிரபலமடைந்தது. பிரபல ராப் கலைஞர் பாட்ஷா 2020-ஆம் ஆண்டில் தனது "கெண்டா புல் " பாடலை வெளியிட்டபோது, இந்தப் பாடலின் அசல் வரியான லால் கெண்டா புல் சர்ச்சையை ஏற்படுத்தியது. இந்தச் சர்ச்சையின் காரணமாக, இரத்தன் ககாரின் இசை உருவாக்கம், சாதனைகள், பாடல்கள், கலைத்திறன் ஆகியவை முன்னுக்கு வந்தன. பாட்சா ககாருக்கு ஐந்து லட்சம் ரூபாயினைக் காப்புரிமைத் தொகையாகக் கொடுத்து சர்ச்சையைத் தீர்த்தார்.

## வெளியிடப்பட்ட படைப்புகள்
ககாரின் மற்ற வங்காளப் பாடல்கள்:

* *தீதி ஜானோ கி கோ ஜானோ நா*
* *பலா ரே பலா ரே ராவணன்*
* *⁠தேலே டி மால் கரிதா சப்பாபோ பஸ்தா*
* *அக்ரனேதே நபான் கேதே அமர் பந்து கேனோ எலோ நா*

## விருதுகள்
[thumb| இந்தியக் குடியரசுத்தலைவர் [திரௌபதி முர்மு|திரௌபதி முர்முவிடம் பத்மசிறீரீ விருதை பெறும் இரத்தன் ககார்]]
2024-ஆம் ஆண்டில், இந்திய அரசு இவருக்கு நாட்டின் நான்காவது உயரிய குடிமை விருதான பத்மசிறீ விருதை வழங்கி கௌரவித்தது.

## மேற்கோள்கள்

பகுப்பு:வாழும் மக்கள்
பகுப்பு:1935 பிறப்புகள்
பகுப்பு:இந்திய நாட்டுப்புறப் பாடகர்கள்
பகுப்பு:பத்மசிறீ விருது பெற்ற கலைத் துறையினர்
ஐஜென் மலை

**ஐஜென் மலை** (ஆங்கிலம்: *Mount Ijen* இந்தோனேசியம்: *Gunung Ijen*) என்பது இந்தோனேசியா, ஜாவா தீவு, கிழக்கு ஜாவா, பன்யுவாங்கி பிராந்தியம் *([[:en:Banyuwangi Regency|Banyuwangi Regency]])*, போண்டோவோசோ பிராந்தியம், *([[:en:Bondowoso Regency|Bondowoso Regency]])* பிராந்தியங்களில் அமைந்துள்ள சுழல் வடிவ எரிமலை ஆகும். 

நீலத் தீப்பிழம்பு, அமில ஏரி; மற்றும் கந்தகச் சுரங்கத்திற்கு இந்த மலை பெயர் பெற்றது. சுமார் 20 கிலோமீட்டர் (12 மைல்) அகலமுள்ள ஐஜென் எரிமலைத் தொடரின் ஒரு பகுதியாக ஐஜென் மலை உள்ளது.

ஐஜென் எரிமலை வளாகத்தில் மிக உயரமான இடம் குனோங் மெராப்பி சுழல் வடிவ எரிமலை ஆகும். "குனோங் மெராப்பி" என்ற பெயருக்கு இந்தோனேசிய மொழியில் 'நெருப்பு மலை' என்று பொருள்படும். மத்திய ஜாவாவில் உள்ள மெராபி எரிமலையும், சுமாத்திராவில் உள்ள மெராப்பி மலையும் ஒரே சொற்பிறப்பியல் அமைப்பைக் கொண்டுள்ளன.

ஐஜென் புவிப்பூங்கா, ஐஜென் மலைப்பகுதி, புலாவ் மேரா கடற்கரை மற்றும் ஆலாஸ் பூர்வோ தேசிய பூங்கா *(Alas Purwo National Park)* ஆகியவை பன்யுவாங்கி பிராந்தியம், போண்டோவோசோ பிராந்தியம் ஆகிய இரு பிராந்தியங்கள் முழுவதும் நீண்டுள்ளன. 

ஆலாஸ் பூர்வோ தேசிய பூங்கா; பல்வேறு புவியியல், உயிரியல் மற்றும் பண்பாட்டுத் தளங்களைக் கொண்டுள்ளது. இந்தப் பூங்கா 2023-இல் யுனெஸ்கோ உலகளாவிய புவிசார் பூங்காக்களின் *([[:en:UNESCO Global Geoparks|UNESCO Global Geoparks]])* ஒரு பகுதியாக மாறியது.

## ஐஜென் எரிமலை ஏரி

குனோங் மெராபியின் மேற்கே ஐஜென் எரிமலை உள்ளது. ஐஜென் எரிமலை ஒரு கிலோமீட்டர் அகலம் (0.62 மைல்) கொண்ட பசுநீல நிற அமில ஏரியைக் கொண்டுள்ளது. இந்த ஏரி ஒரு கந்தகச் சுரங்க நடவடிக்கைகளின் தளமாகும். கந்தகம் நிறைந்த கூடைகள் ஏரிப் பள்ளத்தின் அடித்தளத்தில் இருந்து கையால் கொண்டு மேலே வரப்படுகின்றன.  

ஐஜென் எரிமலையின் மேலே உள்ள ஐஜென் கவா பள்ளம் 722 மீட்டர் (2,369 அடி) விட்டம்; மற்றும் 0.41 சதுர கிமீ (0.16 சதுர மைல்) பரப்பளவைக் கொண்டுள்ளது. இந்த ஏரி உலகின் மிகப்பெரிய அமிலத்தன்மை கொண்ட ஏரியாக அங்கீகரிக்கப்பட்டுள்ளது. ஐஜென் அமில ஏரி உலகின் மிகப்பெரிய அமில ஏரியாக அங்கீகரிக்கப்பட்டுள்ளது.

## காட்சியகம்

**ஐஜென் மலையின் காட்சிப் படங்கள்:**

File:Kawah Ijen volcano, Java.jpg|ஐஜென் எரிமலை; ஐஜென் ஏரி
File:The cauldron of Ijen Mountain, Indonesia.jpg|ஐஜென் கந்தக ஏரி
File:Mount Merapi Ijen A.JPG| மெராபி மலை, ஐஜென் மலை
File:Kawah Ijen sulfur mining - Indonesia.jpg| ஐஜென் கந்தகச் சுரங்கம்
File:Kawah Ijen - Indonesia.jpg| ஐஜென் பள்ளத்தாக்கு


## மேலும் காண்க

* காவி மலை
* மலைகளின் பட்டியல்
* மலைகளின் வகைகள்
* மலை உருவாக்கம்
* கிழக்கு ஜாவா

## மேற்கோள்கள்

## வெளி இணைப்புகள்

* Ijen Gallery
* Volcanological Survey of Indonesia
* Official website of Indonesian volcanoes at USGS
* The Adventures Behind Filming Ring of Fire
* Large photogallery from Kawah Ijen 
* Sulfur mining in Kawah Ijen (The Big Picture photo gallery at Boston.com)
* 
* More sulfur mining pictures at Ijen 
* Spectacular Neon Blue Lava Pours From Indonesia's Kawah Ijen Volcano At Night (PHOTOS)

பகுப்பு:இந்தோனேசியாவின் எரிமலைகள்
பகுப்பு:இந்தோனேசியாவின் மலைகள்
பகுப்பு:கிழக்கு ஜாவா மலைகள்
பிரதம மந்திரி ஸ்ரீ திட்டம்

வளர்ந்துவரும் இந்தியாவிற்கான பிரதான் மந்திரி பள்ளிகள் திட்டம் (**PM SHRI** அல்லது பரவலாக பிஎம் ஸ்ரீ **திட்டம்**  என்பது பள்ளிகளில் கல்வித் தரம்,  உள்கட்டமைப்பை மேம்படுத்துவதற்காக இந்திய அரசாங்கத்தால் செப்டம்பர் 7, 2022 அன்று தொடங்கப்பட்ட திட்டமாகும்.  இவை, தேசிய கல்விக் கொள்கை 2020 செயல்படுத்தப்படுவதை வெளிப்படுத்தும் முன்மாதிரியான பள்ளிகளாகும். 

## கண்ணோட்டம்
இத்திட்டத்தை 14,500க்கும் மேற்பட்ட பள்ளிகளில் செயல்படுத்த திட்டமிடப்பட்டது, இதற்காக, 273.6  டாலர் (2022-23 மற்றும் 2026-27 இடையே $3.2 பில்லியன் டாலர்கள்) ஒதுக்கப்பட்டது. அக்டோபர் 7,2024 நிலவரப்படி, இது மாநிலங்கள் மற்றும் யூனியன் பிரதேசங்களில் உள்ள 10,855 பள்ளிகளில் செயல்படுத்தப்பட்டுள்ளது. இருப்பினும், தமிழ்நாடு உட்பட சில மாநிலங்கள் இந்தத் திட்டத்தை திருப்திகரமாக இல்லை என்று கூறி செயல்படுத்த மறுத்துவிட்டன. 

ஒரு தொகுதிக்கு அதிகபட்சம் இரண்டு பள்ளிகள் (ஒரு தொடக்க மற்றும் ஒரு இடைநிலை/மேல்நிலை) தேர்ந்தெடுக்கப்படுகின்றன. மேலும், சவால் முறை' மூலம் பள்ளிகள் தேர்வு செய்யப்படுகிறது. இதில் பயன்பெறும் பள்ளிகள் இதற்கான நிதியைப் பெற அதன் பெயருடன் "பி. எம். எஸ். ஆர். ஐ" என்ற முன்னொட்டியைச் சேர்க்கின்றன. மத்தியக் கல்வி அமைச்சகத்தின் கணக்கெடுப்பின்படி, 2023-24 இல் இவ்வகையானப் பள்ளிகளில் சேர்க்கை எண்ணிக்கை கணிசமாக அதிகரித்துள்ளது.
[வலது|thumb|150x150px|"பி. எம். ஸ்ரீ" என்ற முன்னொட்டுடன் உள்ள ஒரு [கேந்திரிய வித்யாலயா.]]

## அம்சங்கள்
சூரிய மின் பலகைகள், எல். இ. டி விளக்குகள், இயற்கை விவசாய நடைமுறைகளுடன் கூடிய ஊட்டச்சத்து தோட்டங்கள், கழிவு மேலாண்மை அமைப்புகள், நெகிழி இல்லாத மண்டலங்கள், நீர் பாதுகாப்பு மற்றும் மழைநீர் சேகரிப்பு போன்ற அம்சங்களை உள்ளடக்கிய சுற்றுச்சூழல் நிலைத்தன்மைக்கு முக்கியத்துவம் அளித்து பி. எம். ஸ்ரீ பள்ளிகள் உருவாக்கப்பட்டுள்ளன. இந்தப் பள்ளிகள் மாணவர்களை இந்திய மொழிகளில் திறமையானவர்களாக ஆக்குகின்றன என கருதப்படுகிறது. மேலும் "திறன் மேம்பாட்டிற்காக உள்ளூர் தொழில்துறையுடன் மாணவர்களை இணைப்பதில்" செயல்படுகின்றன. மேலும், இந்த பள்ளிகளில் திறன் வகுப்புகள், நவீன நூலகம், நவீன ஆய்வகங்கள் மற்றும் பிற நவீன கற்றல் கருவிகள் உள்ளன, அவை ஒவ்வொரு பாடத்தையும் விவரமாகவும் தெளிவாகவும் புரிந்து கொள்ள உதவுகின்றன.

## மேற்கோள்கள்

பகுப்பு:இந்தியாவில் கல்வி
பகுப்பு:இந்திய அரசுத் திட்டங்கள்